Diari Oficial de la Generalitat Valenciana


Sumari del DOGV 3667, del 17-01-2000 (2000/228)

DECRET 5/2000, d’11 de gener, del Govern Valencià, pel qual se crea la Comissió Interdepartamental per a la Integració Social de les Persones amb Discapacitat.
---------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2000/01/11/5**

### Versions

 26/01/2011 - Actualitat  Text inicial: 18/01/2000 - 25/01/2011 

### Dades del document

Número de DOGV
:   3667

Data del DOGV
:   17-01-2000

Secció del DOGV
:   I. DISPOSICIONS GENERALS

Número del document
:   2000/228


Data del document
:   11-01-2000

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Comissió Interdepartamental Per A la Integració Social de Les Persones Amb Discapacitat
    * legislació
    * reglament intern
    * discapacitat

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 26.01.2011 – 20.03.2019**

 

**Decret 5/2000, d’11 de gener, del Govern Valencià, pel qual se crea la Comissió Interdepartamental per a la Integració Social de les Persones amb Discapacitat.**

 

**[(DOGV núm. 3667 de 17.01.2000)](http://www.docv.gva.es/datos/2000/01/17/pdf/2000_228.pdf) Ref. 0178/2000**

 

L’atenció integral als discapacitats és una prioritat del Govern Valencià. L’increment dels recursos públics destinats a la posada en marxa de nous centres i programes d’integració s’ha d’acompanyar d’una política coordinada en aquesta matèria, mitjançant la implicació de tots els organismes dependents de la Generalitat Valenciana, amb el fi d’obtenir la màxima eficàcia de les mesures mampreses.

La creació d’una direcció general específica per a la integració social dels discapacitats ha estat una mesura més presa per aquest Govern en aquesta matèria.

L’article 31 de la Llei 5/1983, de 30 de desembre, de Govern Valencià, contempla la possibilitat de constituir, al seu si, comissions interdepartamentals a fi d’estudiar, coordinar i programar sobre matèries sectorials comunes a alguns departaments.

En atenció d’aquests motius, amb la deliberació prèvia del Govern Valencià, en la reunió del dia 11 de gener de 2000, i a proposta del seu president,

 

 

DECRETE

 

**Article 1. Creació**

Es crea la Comissió Interdepartamental per a la Integració Social de les Persones amb Discapacitat.

 

**Article 2. Presidència** ****[1]****

La presidència de la Comissió Interdepartamental correspon al titular de la conselleria competent en matèria de discapacitat.

 

**Article 3. Composició** ****[2]****

La Comissió Interdepartamental per a la Integració Social de les Persones amb Discapacitat estarà integrada pels membres següents:

1. Els titulars de les conselleries competents en matèria de:

a) Benestar social.

b) Indústria, comerç i innovació.

c) Economia, hisenda i ocupació.

d) Medi ambient, urbanisme i habitatge.

e) Infraestructures i transport.

f) Educació.

g) Cultura i esport.

h) Sanitat.

i) Administracions públiques.

j) Governació.

k) Turisme.

l) Solidaritat i ciutadania.

Els titulars de les conselleries podran delegar en un representant amb càrrec de titular de direcció general o superior, en representació de la conselleria.

2. Els titulars de la Secretaria Autonómica d'Autonomia Personal i Dependència i de la Secretaria Autonómica de Família i Coordinació Social, de la Conselleria de Benestar Social, i els respectius titulars de les secretaries autonómiques d'Ocupació, d'Educació i de Sanitat, de les conselleries competents en estes matèries.

3. La secretaria de la Comissió Interdepartamental correspondrà al titular de la direcció general amb competències en matèria de persones amb discapacitat.

 

**Article 4. Assistència**

Podran ser convocats els titulars d’altres órgans directius de l’administració de la Generalitat Valenciana o de les seues empreses públiques, designats pel president de la Generalitat Valenciana, en funció dels afers a tractar.

 

**Article 5. Funcions** ****[3]****

La Comissió Interdepartamental adoptarà les mesures necessàries de coordinació entre els distints departaments de l'administració de la Generalitat que participen en tot tipus d'actuacions, plans i programes de suport, assistència i integració social de les persones amb discapacitat física, mental, intel·lectual o sensorial.

 

**Article 6. Funcionament de la Comissió**

El funcionament de la Comissió que es crea mitjançant aquest decret es regularà pel que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

 

 

DISPOSICIONS FINALS

 

**Primera**

Es faculta el president de la Generalitat Valenciana per a dictar totes les disposicions que siguen necessàries per al desenvolupament i l’execució d’aquest decret.

**Segona**

Aquest decret entrarà en vigor l’endemà de la seua publicació en el Diari Oficial de la Generalitat Valenciana.

 

 

València, 11 de gener de 2000

 

 

El president de la Generalitat Valenciana,

EDUARDO ZAPLANA HERNÁNDEZ-SORO

 

 

---

****[1]****  Article 2 modificat pel **[Decret 4/2011, de 21 de gener](http://www.dogv.gva.es/va/disposicio?sig=000779/2011)**, del Consell, pel qual es modifica el Decret 5/2000, d'11 de gener, amb què es va crear la Comissió Interdepartamental per a la Integració Social de les Persones amb Discapacitat (DOGV núm. 6445 de 25.01.2011) Ref. Base de dades 000779/2011.

****[2]****Article 3 modificat pel **[Decret 4/2011, de 21 de gener](http://www.dogv.gva.es/va/disposicio?sig=000779/2011)**.

****[3]****Article 5 modificat pel **[Decret 4/2011, de 21 de gener](http://www.dogv.gva.es/va/disposicio?sig=000779/2011)**.


Còpia Permalink ELI